Here is a page extracted from Wikipedia that may contain CSS, HTML, and a lot of unformatted text.

Title: فيليسيا تانج
Content: فيليسيا تانج (Felicia Tang) (22 اكتوبر 1977 - 11 سبتمبر 2009) ممثلة بورنوجرافية سنغافورية ، اسمها الحقيقى فيليسيا لى (Felicia Lee) .

نشأتها 

اتاتولدت يومليسيا تانج يوم 22 اكتوبر 1977 فى سينجابور عاصمة سينجابوره ، ولما وصلت لسن سنتين سافرت مع اهلها لمدينة برث فى ولاية ويسترن اوستراليا فى اوستراليا وهناك دخلت مدرسة كاثوليكية بالخصوص بالبنات .

فى سنة 1990 سافرت فيليسيا تانج مع اهلها لمدينة لوس انجليس فى ولاية كاليفورنيا الامريكية ، واستقرت معاهم هناك على طول وكمان خدت الجنسية الامريكية .

فى سنة 1996 ابتدت فيليسيا تانج تشتغل كموديل لحساب مجلات الموضة و النتايج اللى عليها صور المايوهات البيكينى ، وفى نفس الوقت كانت بتدرس التسويق و إدارة الاعمال فى كلية التجارة فى جامعة ولاية كاليفورنيا .

فى سنة 2001 دخلت فيليسيا تانج فى مجال البورنوجرافيا بعدما اشتغلت موديل عريان لحساب قناة Playboy TV وابتدت فى تمثيل الافلام البورنوجرافية . وفى سنة 2002 أطلقت السايت الإلكترونى الخاص بيها بعنوان FeliciaTang.com و كانت بتعرض عليه كل الصور العريانة اللى اتصورتها والفيديوهات البورنوجرافية اللى مثلتها ، وفى سنة 2003 عرض السايت ده لكل المشتركين فيه على الهوا فيديو كانت طالعة فيه فيليسيا تانج مع صاحبتها الممثلة البورنوجرافية تيلا تيكيلا (Tila Tequila) فى حمام سباحة وهما عريانين ملط وبيمارسوا الليزبيان سوا .

فى شهر اكتوبر 2008 قفلت فيليسيا تانج السايت الإلكترونى الخاص بيها ، و أعلنت أنها اعتزلت شغلها فى مجال البورنوجرافيا علشان تتفرغ لشغلها الجديد فى مجال التسويق العقارى .

وفاتها 
فى يوم 11 سبتمبر 2009 ماتت فيليسيا تانج فى بيتها فى مدينة مونروفيا بولاية كاليفورنيا ، واتهم بتعذيبها وبقتلها بريان لى راندون (Brian Lee Randone) اللى كان بينها وبينه علاقة عاطفية وعايشة معاه لمدة اربع شهور قبل موتها .

فى يوم 16 نوفمبر 2011 ظهرت نتيجة الكشف الطبى على جثة فيليسيا تانج وظهر فيه وجود 320 جرح فى جسمها نتيجة ضربه بأجسام صلبة ، لكن تحليل دمها ظهر منه إنها كانت من سنين بتتعاطى مواد مخدرة منها الكوكايين والميثامفيتامين و GHB . وبناء على التحليل ده خرجت النيابة بنتيجة مفادها أن فيليسيا تانج ماتت بسبب اختناق جالها بعدما خدت جرعه زايده من المخدرات ، و أن الجروح اللى فى جسمها كانت بسبب وقوعها على الارض بعنف اكتر من مرة بعدما خدت الجرعة الزيادة دى . وفى يوم 9 ديسمبر 2011 قررت النيابة أن بريان لى راندون برئ من تهمتين تعذيب وقتل فيليسيا تانج واتقفلت القضية على كده .

مصادر

لينكات برانيه 
 

ممثلات بورنوجرافيات
موديلات عريانة
ممثلات شبقيات
ممثلات بورنوجرافيات سحاقيات
امريكان سنغافوريين
سنغافوريين عاشو فى امريكا
ممثلات بورنوجرافيات سنغافوريات